paragraph_text: iPhone 3GS je vizualno identičan prethodnoj generaciji 3G iPhone, jedina razlika je u tome što je nekoliko grama teži te ekran koji sadrži poseban premaz protiv prljanja i mašćenja. Najviše se razlikuje po hardverskim poboljšanjima, između ostalog i procesoru na 600 Mhz (naspram 400 Mhz u starijim verzijama), 256 MB RAM, kameri od 3 megapiksela, digitalnom kompasu te poboljšanoj bateriji. Prodaja je počela 17. lipnja 2009. u 10 zemalja, a početkom srpnja i u svim ostalim zemljama. Cijena je približno ista kao i kod starijih generacija koje su se tada i dalje prodavale ali pod sniženim cijenama.